П Р О Т О К О Л

от проведена среща със заинтересованите страни

в рамките на обществените консултации по Проекта на ПУРБ 2016-2021г.

на 20.май.2016г. в град София, зала ИАОС

**I – ви модул – с участието на представители на значими водоползватели и на НПО, в сферата на околната среда и други целеви групи**

1. Откриване на срещата от Директора на Басейнова дирекция Дунавски район (БДДР) г-н П. Димитров ;
2. Представяне на проекта на ПУРБ 2016-2021г. : Презентация на началник отдел „Планове за управление” на БДДР г-жа Р.Петрова ;
3. Дискусия :

3.1.**Гергана Шиникова** – **адвокат** :

1. *В Раздел5, Приложение 5.1.2. – отразените в приложението ВЕЦ-ове само действащи ли са или са включени всички с издадени разрешителни?*

* г-жа Р.Петрова отговори : Разглеждани са всички за които имаме информация – действащи и недействащи . Ако даден ВЕЦ не е отразен във файла това не означава, че е с прекратено разрешително , а просто не сме имали информация за същия.

1. *Относно мярката в Раздел 7 „преразглеждане на разрешително в случаите на…..” означава ли , че с преразглеждането може да бъзе прекратено или изменено разрешителното?*

* г-жа Р.Петрова отговори : Това ще бъде индивидуално преценявано за всеки отделен случай. Но истината, е че мерките трябва да бъдат много прецизно формулирани.

3.2. **Станислав Станев**  – **представител на „Софийска вода”** : В момента се изготвят петгодишните бизнес планове на ВиК дружествата в които се планират предстоящите разходи за ВиК сектора. В тази връзка по отношение на мярка от ПУРБ с код **К5 „таксите за замърсяване…………..” ,** които може да бъдат прилагани за ВиК операторите е необходимо да бъдат взети в предвид при изготвянето на бизнес плановете. Въпроса ми е : Кога планираните мерки в плана ще бъдат прилагани. Какво е времевото им изражение?

* г-жа Р.Петрова отговори : Планираните мерки ще бъдат приложими за периода на ПУРБ. Кога ще бъдат приложени зависи от съответния прилагащ орган.

Г-жа В.Павлова – Директор на дирекция „Планове и разрешителни” на БДДР информира присъстващите , че в момента върви обсъждане на Тарифата за таксите , която е предвидена да бъде готова до края на годината. Така, че може да се интересувате и когато бъде финализирана да се информирате своевременно.

* 1. **Владимир Стратиев**  – **представител на БАВ**: Необходимо е да бъдат обвързани планираните мерки в ПУРБ с бизнес плановете на ВиК дружествата, така че в тези планове да може да се предвидят финансовите разходи на ВиК –та за изпълнението на предвидените в плановете мерки.

Въпросите ми са : - Предвидени ли са в ПУРБ допълнителни мерки съгл. Чл.156 н от ЗВ ? Тези мерки са с друг правен режим.

* г-жа Р.Петрова отговори : сега е необходимо в националния каталог ясно да се разграничат основни и допълнителни мерки.
* В първия ПУРБ имало ли е предвидени допълнителни мерки и извършен ли е анализ на степента на тяхното изпълнение във втория ПУРБ?
* г-жа Р.Петрова отговори : в първия ПУРБ имаше допълнителни мерки. В проекта на втория ПУРБ е извършен анализ на степента на изпълнение на мерките от първия план.
  1. **Димитър Куманов – представител на сдружение „Балканка”:** Сдружението е даловече писмено предложение към проекта на ПУРБ, но сега ще направим и допълнително предложение: - Във връзка с стопанския риболов в р.Дунав предлагаме да се определят зони за защита на стопански ценни видове риби на всички устия на реките основни притоци на р. Дунав.
* г-жа Р.Петрова отговори : нека предложението да бъде изпратено с конкретни предложения и с обосновки за зоните ;

И следващ въпрос: Какво правим в случаите на вече издадено разрешително за ВЕЦ попадащ в зона за защита ?

* г-жа Р.Петрова отговори: Проблема е глобален и е предмет на правен анализ на нормативната уредба.

**Димитър Куманов** предложи среща за дискусия на проблемите с ВЕЦ-овете между представители на 4- БД , МОСВ и НПО.

* 1. **Любомир Костадинов** предложи за да се изчисти въпроса е добре да помислим за някакви забрани за новите ВЕЦ.
  2. **Володя Лозанов, „Варуна“ АД –** необходимо е да се има в предвид, че не е възможно да се спре издаването на разрешителни за ВЕЦ, АЕЦ и т.н. Все пак живеем в 21 век.
* г-жа Р.Петрова отговори : Все пак винаги имаме в предвид, че за дейности с обществена значимост са предмет на изключение.
  1. **Георги Начев** – хидроинженер в „България инженеринг” : не се ли фокусираме върху нещо което не е актуално, защото в момента няма инвестиционен интерес към изграждането на ВЕЦ.

В заключение г-н П.Димитров обяви , че всички заинтересовани страни могат да отправят в удобна за тях форма предложения, мнения и препоръки към проекта на ПУРБ до 15.06.2016г.

1. Закриване на срещата от Директора на Басейнова дирекция Дунавски район г-н П. Димитров ;

**II – ви модул – с участието на представители на фермери и регионалните структури към Министерство на земеделието и храните и други целеви групи**

1. Откриване на срещата от Директора на Басейнова дирекция Дунавски район (БДДР) г-н П. Димитров ;
2. Представяне на проекта на ПУРБ 2016-2021г. : Презентация на началник отдел „Планове за управление” на БДДР г-жа Р.Петрова ;
3. Дискусия :

3.1.**г-жа Богатинова – представител на РЗИ София :** Изследвате ли пестициди във суровите води, как и кои ?

* г-жа М.Кънчева отговори , че пестициди се изследват в повърхностните и подземните води от лабораториите на ИАОС, които имат възможност за анализират почти всички пестициди.
  1. **Руси Николов – представител на сдружението на водоползвателите за напояване :** във връзка с възстановяването на хидромелиоративната структура бихме искали да се подходи интегрирано, като се съобрази типа на съоръженията които се проектират . и най общо да се направи връзка между природа и стопанска дейност.

1. Закриване на срещата от Директора на Басейнова дирекция Дунавски район г-н П. Димитров ;